### Beslutninger

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 22. november 2023 har vedtaget Magistratens foranstående indstilling af 13. november 2023, samt ændringsforslaget fra Venstres, Socialdemokratiets og Det Konservative Folkepartis byrådsgrupper af 17. november 2023.

Danmarksdemokraternes byrådsgruppe og Hugo Carlsen kunne ikke tiltræde At 7 i ændringsforslaget.

###

Antallet af borgere i [adresse] på 80 år og derover forventes at stige med mere end 50% fra 2023 til 2033. Dermed stiger efterspørgslen efter plejeboliger.

### Resume

Antallet af ældre i [adresse] vokser de kommende 25 år, og det er derfor nødvendigt at etablere nye plejeboliger. Den nødvendige udbygning er allerede i gang med udgangspunkt i tidligere boligplaner. Udover de nuværende 2289 plejeboliger forventes 123 plejeboliger ibrugtaget frem til 2026.

Byrådet har tidligere besluttet, at budgettering og planlægning af den fremtidige plejeboligkapacitet sker med udgangspunkt i et scenarie, hvor man forventer at plejebehovet i fremtiden bliver mindre for hvert alderstrin (sund aldring).

I store træk viser tallene, at hvis man tager udgangspunkt i det perspektiv, så er der ikke udbygningsbehov de første 3 år udover det, der allerede er sat i gang. Men i perioden 2027-2033 vil der være behov for etablering af et nyt plejehjem om året.

Med henblik på at dække efterspørgsel i 2027 foreslås der med denne boligplan for plejeboliger at der sættes fokus på to projekter: Modernisering og udbygning af [adresse], samt etablering af et friplejehjem i [adresse]. Derudover foreslås det indledende arbejde vedr. omdannelse af det tidligere demenscenter på Graham Bells Vej sat i gang i løbet af 2025.

### Beslutningspunkter

At 1) Boligplan for plejeboliger 2023 tiltrædes.

At 2) Der oprettes en KB-bevilling på 2 mio. kr. i 2024 til generelle forundersøgelse og analyser af plejeboligprojekter. Finansiering sker fra moderniseringskontoen.

At 3) Ved ibrugtagning af nye pleje- og ældreboliger finansieres evt. tomgangsomkostninger de første 6 måneder via de af Byrådet afsatte penge til etablering af nye plejeboliger.

At 4) Plejeboligerne på [adresse] lukkes mhp. Nedrivning og omdannelse til 50 nye plejeboliger. Lukningen forventes at ske i foråret 2026, og genhusning af beboerne er planlagt til at ske på det ombyggede Møllestien.

At 5) Rådighedsbeløb og bevillinger justeres som angivet i bilag 2.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 13-11-2023

Louise Nielsen: 5

Fremsendes til [adresse] med bemærkning, at Magistraten i mødet den 13. november 2023 anbefaler, at byrådet tiltræder Magistratsafdelingen for Sundhed og Omsorgs indstilling af 31. oktober 2023.

Magistratsafdelingen for Sundhed og Omsorg udarbejder notat vedrørende udviklingen i boligbehov for ældre demente samt overblik over tomgangshusleje, herunder om udgifter kan dækkes af budget.